input: PADOMES REGULA (ES) Nr. 518/2013
  (2013. gada 13. maijs),
  ar ko Eiropas Parlamenta un Padomes Regulu (EK) Nr. 1107/2009 pielāgo saistībā ar Horvātijas Republikas pievienošanos
  EIROPAS SAVIENĪBAS PADOME,
  ņemot vērā Līgumu par Eiropas Savienības darbību,
  ņemot vērā Līgumu par Horvātijas pievienošanos un jo īpaši tā 3. panta 4. punktu,
  ņemot vērā Aktu par Horvātijas pievienošanos un jo īpaši tā 50. pantu,
  ņemot vērā Eiropas Komisijas priekšlikumu,
  tā kā:
  (1)
  Saskaņā ar Horvātijas Pievienošanās akta 50. pantu, ja pirms pievienošanās pieņemtajos iestāžu aktos ir vajadzīgi pielāgojumi sakarā ar pievienošanos un ja vajadzīgie pielāgojumi nav paredzēti minētajā Pievienošanās aktā vai tā pielikumos, Padome pēc Komisijas priekšlikuma ar kvalificētu balsu vairākumu pieņem šim nolūkam vajadzīgos aktus, ja sākotnējo aktu nav pieņēmusi Komisija.
  (2)
  Konferences, kurā izstrādāja Horvātijas Pievienošanās līgumu, Nobeiguma aktā bija norādīts, ka Augstās līgumslēdzējas puses ir panākušas politisku vienošanos par vairākiem iestāžu pieņemto aktu pielāgojumiem, kas vajadzīgi sakarā ar pievienošanos, un Padome un Komisija bija aicinātas pieņemt šos pielāgojumus pirms pievienošanās, tos vajadzības gadījumā papildinot un atjaunojot, lai ņemtu vērā Savienības tiesību aktu attīstību.
  (3)
  Eiropas Parlamenta un Padomes Regulas (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū (1) I pielikumu, kurā ir noteiktas zonas, kurās iekļautas dalībvalstis ar salīdzināmiem lauksaimniecības, augu veselības un vides (tostarp klimatiskiem) nosacījumiem, būtu jāgroza, jo īpaši tādēļ, lai atvieglotu augu aizsardzības līdzekļu atļauju saņemšanai iesniegto pieteikumu pārbaudi un šādu atļauju piešķiršanu Savienībā un savstarpēju atzīšanu. Horvātiju būtu jāpievieno to dalībvalstu sarakstam, kuras pieder pie dienvidu zonas, jo lauksaimniecības, augu veselības un vides nosacījumi Horvātijā ir līdzīgi tiem, kas pastāv Bulgārijā, Grieķijā, Spānijā, Francijā, Itālijā, Kiprā, Maltā un Portugālē.
  (4)
  Tādēļ attiecīgi būtu jāgroza Regulas (EK) Nr. 1107/2009 I pielikums,
  IR PIEŅĒMUSI ŠO REGULU.
  1. pants
  Regulas (EK) Nr. 1107/2009 I pielikumu groza, kā noteikts šīs regulas pielikumā.
  2. pants
  Šī regula stājas spēkā, stājoties spēkā Līgumam par Horvātijas pievienošanos, un tās spēkā stāšanās diena ir minētā līguma spēkā stāšanās diena.
  Šī regula uzliek saistības kopumā un ir tieši piemērojama visās dalībvalstīs.
  Briselē, 2013. gada 13. maijā